b"\n_START_ARTICLE_\nOthmar Ammann\n_START_SECTION_\nBiografia\n_START_PARAGRAPH_\nVa n\xc3\xa9ixer en Schaffhausen, Su\xc3\xafssa en 1879. Va cursar els seus estudis d'enginyeria a l'Escola Polit\xc3\xa8cnica Federal de Zuric. En 1904 migra a la ciutat de Nova York per comen\xc3\xa7ar el seu treball com a enginyer civil. En 1905 torna breument a Su\xc3\xafssa per contreure matrimoni amb Lilly Selma Wehrli amb qui va tenir 3 fills abans de la defunci\xc3\xb3 de la seva esposa en 1933. Adquireix la nacionalitat nord-americana el 1924. Va contreure novament matrimoni amb Karly Vogt Noetzli el 1935 a Calif\xc3\xb2rnia._NEWLINE_La carrera de Othmar Ammann comen\xc3\xa7a a destacar en escriure estudis sobre el col\xc2\xb7lapse de ponts, en particular el col\xc2\xb7lapse del Pont de Quebec i del Pont Tacoma Narrow. El informe que va escriure sobre el Pont de Quebec va ser el que li va donar al principi el reconeixement en el camp del disseny de ponts. Per aquest mateix informe va\xc2\xa0 obtenir una ocupaci\xc3\xb3 treballant per Gustav Lindenthal al Pont Hell Gate. En 1925 va ser nomenat enginyer de ponts de l'Autoritat Portu\xc3\xa0ria de Nova York. El seu disseny per a la construcci\xc3\xb3 d'un pont que travess\xc3\xa9s el Riu Hudson va ser triat sobre el disseny del seu mentor Gustav Lindental. El disseny d'aquest pont es convertiria en el projecte del Pont George Washington. _NEWLINE_Sota la direcci\xc3\xb3 de Othmar Ammann, el Pont George Washington va ser completat sis mesos abans del que estava planejat i amb un pressupost menor al que estava planejat al principi. Ammann va continuar treballant com a Director d'enginyeria de l'Autoritat Portu\xc3\xa0ria de Nova York fins a 1939. Mentre treballava a l'Autoritat Portu\xc3\xa0ria de Nova York enl 1934, els seus treballs amb ponts van cridar l'atenci\xc3\xb3 de Robert Moses, un altre constructor reconegut, qui el va reclutar per treballar per a ell. Quatre dels \xc3\xbaltims sis ponts que va construir Ammann a Nova York van ser constru\xc3\xafts _NEWLINE_per la Triborough Bridge and Tunnel Authority de Robert Moses. El 1946 Ammann i Charles Whitney van fundar la companyia Ammann & Whitney. En 1964, Ammann va obrir el Pont Verrazano-Narrows que per a la seva \xc3\xa8poca era el pont susp\xc3\xa8s m\xc3\xa9s llarg del m\xc3\xb3n amb\xc2\xa0 1.300 metres. Ammann tamb\xc3\xa9 va contribuir al disseny del Pont Golden Gate a Sant Francisco."